**SASKAŅOTI**

PAS „Daugavpils siltumtīkli”

akcionāru sapulces

2013.gada \_\_\_.februāra sēdē, prot.Nr. 2013/2

\_\_\_\_\_\_\_\_\_\_\_\_\_\_\_\_\_\_\_\_Ž.Kulakova

**Noteikumi par pašvaldības akciju sabiedrības „Daugavpils siltumtīkli” nekustamā īpašuma iznomāšanas un nekustamā īpašuma nomāšanas kārtību**

Izdoti saskaņā ar Publiskas personas

finanšu līdzekļu un mantas izšķērdēšanas

novēršanas likuma 6.4 panta pirmo un sesto daļu

**1. Vispārīgie jautājumi**

1.1. Noteikumi nosaka, kā Pašvadības akciju sabiedrība „Daugavpils siltumtīkli” (turpmāk – PAS „Daugavpils siltumtīkli”) iznomā un nomā nekustamos īpašumus.

1.2. Kapitālsabiedrībai atļauts nomāt nekustamo īpašumu vienīgi pašvaldības noteikto funkciju izpildes nodrošināšanai.

**2. Nekustama īpašuma nomas kārtība**

2.1. Nekustamo īpašumu nomāšanas un iznomāšanas procesa nodrošināšanai PAS „Daugavpils siltumtīkli” ar rīkojumu izveido Komisiju

2.2. PAS „Daugavpils siltumtīkli” komisija pieņem lēmumu par objekta nomas piedāvājumu atlases organizēšanu. Lēmumā norāda:

* objekta nepieciešamības pamatojumu;
* pretendentiem izvirzāmās prasības (tai skaitā līgumsaistību nosacījumus);
* nepieciešamo objektu skaitu, platību, telpu skaitu, atrašanās vietu, prasības objekta labiekārtojumam;
* kārtību un veidu, kādā tiks maksāts par objektu nomu u.c. nepieciešamo informāciju.

2.3. PAS „Daugavpils siltumtīkli” uzaicinājumu pieteikties nomas piedāvājumu atlasei publicē mājas lapā [www.dsiltumtikli.lv](http://www.dsiltumtikli.lv) un “Valsts nekustamie īpašumi” mājaslapā [www.vni.lv](http://www.vni.lv).

2.4. Uzaicinājumā norāda šo noteikumu 2.1. punktā minēto informāciju un nosaka piedāvājumu iesniegšanas un atvēršanas vietu, datumu, laiku un kārtību. Piedāvājumu iesniegšanas termiņš nedrīkst būt īsāks par 10 darbdienām no uzaicinājuma publicēšanas dienas.

2.5. PAS „Daugavpils siltumtīkli” komisija atver iesniegtos piedāvājumus tūlīt pēc piedāvājumu iesniegšanas termiņa beigām uzaicinājumā norādītajā vietā un laikā. Piedāvājumu atvēršanā drīkst piedalīties visi pretendenti vai to pārstāvji.

2.6. PAS „Daugavpils siltumtīkli” komisija izvērtē piedāvājumu atbilstību uzaicinājumam un izvēlas to piedāvājumu, kas atbilst uzaicinājumā minētajām prasībām un kuram ir viszemākā cena.

2.7. protokolē objekta nomas piedāvājumu atlases gaitu. Protokolā norāda:

* protokolēšanas datumu;
* pieprasīto objektu skaitu, veidu, platību (katram objektam), istabu skaitu, atrašanās vietu, prasības objekta labiekārtojuma līmenim;
* katra pretendenta vārdu, uzvārdu, personas kodu (fiziskajām personām) un nosaukumu, reģistrācijas numuru (juridiskajām personām), piedāvājumus un to cenu;
* tā pretendenta vai pretendentu vārdu, uzvārdu, personas kodu (fiziskajām personām), nosaukumu un reģistrācijas numuru (juridiskajām personām), ar kuru tiks slēgts līgums;
* piedāvāto līgumcenu;
* citas ziņas, ja PAS “Daugavpils siltumtīkli” tās ir nepieciešamas;
* lēmuma pamatojumu, ja pieņemts lēmums par objektu nomas piedāvājumu atlases izbeigšanu, neizvēloties nevienu piedāvājumu. Lēmuma pamatojumā norāda, kurām PAS “Daugavpils siltumtīkli” izvirzītajām prasībām pretendenti vai to piedāvājumi neatbilst.

2.8. PAS “Daugavpils siltumtīkli” divu darbdienu laikā pēc lēmuma pieņemšanas visiem pretendentiem, kuri to vēlas, nosūta šo noteikumu 2.7. punktā minētā protokola izrakstu (lēmumu), kā arī norāda laiku un vietu, kur pretendents var iepazīties ar pilnu protokola tekstu.

2.9. Triju darbdienu laikā pēc lēmuma pieņemšanas dienas PAS “Daugavpils siltumtīkli” ar izvēlēto pretendentu vai pretendentiem noslēdz nomas līgumu. Nomas līgumā iekļauj šādu informāciju:

* īpašnieka vārds, uzvārds, personas kods (fiziskajai personai) vai nosaukums, reģistrācijas numurs (juridiskajai personai);
* objekta (objektu) skaits, veids, iznomājamo objektu sastāvs, platība (katram objektam), labiekārtojuma līmenis, stāvs, kurā objekts atrodas, objekta adrese un nosaukums;
* nomas maksas apmērs un norēķināšanās kārtība;
* nosacījumi nomas līguma nostiprināšanai zemesgrāmatā;
* nosacījumi nomas līguma izbeigšanai;
* nomas līguma termiņš.

2.10. Slēdzot nomas līgumu, PAS “Daugavpils siltumtīkli” ir tiesīga iekļaut arī papildu līguma nosacījumus, ja tādi ir nepieciešami un puses par tiem vienojas.

2.11. PAS “Daugavpils siltumtīkli” nodrošina informācijas par pretendenta izvēli un nomas līguma slēgšanu publisku pieejamību, publicējot to mājas lapā [www.dsiltumtikli.lv](http://www.dsiltumtikli.lv) un “Valsts nekustamie īpašumi” mājaslapā [www.vni.lv](http://www.vni.lv)

## 3. Īpašumu iznomāšanas kārtība un nomas maksas noteikšana

3.1. Šo noteikumu nosacījumus nepiemēro:

3.1.1. ja PAS „Daugavpils siltumtīkli” nomas objekts tiek iznomāta sociālās aizsardzības, kultūras, izglītības, zinātnes, sporta vai veselības aprūpes funkciju nodrošināšanai saskaņā ar PAS „Daugavpils siltumtīkli” apstiprinātu maksas pakalpojumu cenrādi.

3.1.2. iznomā nomas objekta daļu reklāmu, izkārtņu, bankomātu, pārtikas automātu vai tehnisko iekārtu izvietošanai;

3.1.3. nomas objektu iznomā biedrībām, nodibinājumiem, kuru darbība sniedz nozīmīgu labumu sabiedrībai vai kādai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu, un starptautiskajām organizācijām;

3.2.Nekustamo īpašumu nomas tiesības piešķir rakstiskā vai mutiskā izsolē, saskaņā ar izsoles nolikumā ietverto izsoles norises kārtību un procedūru.

3.3.Nekustamo īpašumu iznomāšanas procesa nodrošināšanai Iznomātājs ar rīkojumu izveido Komisiju kura:

1) apseko nomas objektu

2) novērtē faktisko stāvokli

3) izstrādā priekšlikumus mantas iznomāšanas nosacījumiem

4) izstrādā izsoles nolikumu

3.4. Lēmumu par objekta iznomāšanu un nomnieka noskaidrošanas veidu (mutvārdu vai rakstveida izsole) pieņem Komisija, ievērojot normatīvajos aktos noteikto kārtību un nosacījumu, ka informācija par nomas objekta iznomāšanu publiskojama normatīvajos aktos noteiktajā kārtībā.

3.5.Ja Nomas objekts ir kultūras piemineklis, Līgumā paredz Nomnieka pienākumu ievērot normatīvos aktus kultūras pieminekļu aizsardzības jomā un Valsts kultūras pieminekļu aizsardzības inspekcijas norādījumus par kultūras pieminekļu izmantošanu un saglabāšanu.

3.6.Persona, kura vēlas nomāt īpašumu sagatavo pieteikumu un iesniedz iznomātājam, kurā norāda:

* fiziska persona – vārdu, uzvārdu, personas kodu, deklarētās dzīvesvietas adresi, juridiska persona, arī personālsabiedrība, – nosaukumu (firmu), reģistrācijas numuru un juridisko adresi;
* nomas tiesību pretendenta pārstāvja vārdu, uzvārdu un personas kodu (ja ir)
* elektroniskā pasta adresi (ja ir);
* nomas objektu, nekustamajam īpašumam arī adresi, kadastra numuru un platību;
* nomas laikā plānotās darbības nomas objektā;
* ja tiek rīkota rakstiska izsole, – piedāvāto nomas maksas apmēru.

3.7. Ekonomistu grupa sagatavo nosacīto nomas maksu par Nomas objektu kopumā un nomas maksu par zemi un iesniedz to vērtēšanai Komisijai.

3.8. Nomas maksu nosaka tā, lai pilnīgi segtu iznomātāja izdevumus, kas saistīti ar iznomājamā objekta pārvaldīšanu iznomāšanas periodā. Nomas maksu nomas objektam mēnesī bez pievienotās vērtības nodokļa aprēķina, izmantojot šādu formulu:

|  |  |  |
| --- | --- | --- |
| NM = | (Tizm/NĪpl + Nizm) x IZNpl | , kur |
| 12 |

NM – nomas objekta nomas maksa mēnesī (bez pievienotās vērtības nodokļa);

Tizm – tā nekustamā īpašuma tiešās izmaksas gadā, kurā atrodas nomas objekts.

NĪpl – tā nekustamā īpašuma kopējā iznomājamā platība, kurā atrodas nomas objekts;

Nizm – netiešās izmaksas gadā uz kvadrātmetru;

IZNpl – iznomājamā platība (kvadrātmetri).

3.8.1. Tā nekustamā īpašuma tiešās izmaksas gadā, kurā atrodas iznomājamais objekts, aprēķina, izmantojot šādu formulu:

Tizm = A + Baps + P + N + Apdr + Zn + Nod + C, kur

Tizm – attiecīgā nekustamā īpašuma tiešās izmaksas gadā;

A – attiecīgā nekustamā īpašuma uzturēšanas (apsaimniekošana, inženierkomunikāciju apkope, iekšējā uzkopšana un tā nekustamā īpašuma uzturēšanai nepieciešamās zemes vienības vai tās daļas sanitārā uzkopšana, kurā atrodas nomas objekts) plānotās izmaksas, kā arī plānotās materiālu un ātri nolietojamā inventāra izmaksas gadā;

Baps – attiecīgā nekustamā īpašuma sētnieku, apkopēju un cita tieši iesaistītā personāla plānotā atlīdzība, ņemot vērā iesaistīto darbinieku skaitu un viņu darba laiku iznomājamā objekta uzturēšanā gadā;

P – to pamatlīdzekļu plānotās uzturēšanas izmaksas, tai skaitā nolietojuma summa gadā, kurus izmanto vai plānots izmantot nekustamā īpašuma un tam piegulošās teritorijas sanitārajā uzkopšanā;

N – izdevumi plānotajiem kārtējiem vai kapitālajiem remontiem, kas nepieciešami nekustamā īpašuma uzturēšanai un nav iekļauti komponentē "A". Tie nedrīkst pārsniegt 2,5 % no attiecīgā nekustamā īpašuma ēkas atjaunošanas vērtības gadā;

Apdr – attiecīgā nekustamā īpašuma apdrošināšanas izdevumi gadā;

Zn – zemes vienības nomas maksa gadā, ja iznomājamais objekts atrodas uz citam īpašniekam piederošas zemes vienības;

Nod – attiecīgā nekustamā īpašuma nekustamā īpašuma nodoklis gadā, ja iznomātājam tāds ir jāmaksā;

C – pēc pušu vienošanās papildus var iekļaut citas izmaksas.

3.8.2. Aprēķinātās tiešās izmaksas tiek mainītas, ja puses savstarpēji vienojas, ka nomnieks, kas ir publiska persona, tās iestāde vai kapitālsabiedrība, veiks attiecīgās darbības vai minēto izmaksu vispār nav.

3.8.3. Netiešās izmaksas ir daļa no iznomātāja kopējiem administrācijas izdevumiem – nekustamā īpašuma pārvaldīšanas izmaksas. Netiešās izmaksas uz vienu kvadrātmetru gadā aprēķina, izmantojot šādu formulu:

Nizm = Adm x k/Kpl, kur

Nizm – netiešās izmaksas uz vienu kvadrātmetru gadā;

Adm – iznomātāja administrācijas kopējie plānotie izdevumi gadā vispārējās darbības nodrošināšanai, tai skaitā telpu uzturēšana, nomas izmaksas, kancelejas preču izdevumi, atlīdzība administratīvajiem darbiniekiem (izņemot sētnieku, apkopēju un cita tieši iesaistītā personāla plānoto atlīdzību), pamatlīdzekļu nolietojuma summa gadā un citi plānotie izdevumi, kas nav iekļauti tā nekustamā īpašuma tiešo izmaksu (Tizm) aprēķinā, kurā atrodas nomas objekts;

k – koeficients (īpatsvars), kas raksturo, kādu daļu no kopējiem administrācijas izdevumiem ir plānots attiecināt uz nekustamo īpašumu pārvaldīšanu. To aprēķina, nekustamo īpašumu pārvaldīšanā iesaistīto darbinieku plānoto atlīdzību (gadā) izdalot ar visos iznomātāja darbības virzienos iesaistīto darbinieku plānoto atlīdzību (gadā);

Kpl – to nekustamo īpašumu kopējā platība, kas ir iznomātāja pārvaldīšanā.

3.8.4. Nomas objektiem, kuros iznomātājs ir veicis kapitālieguldījumus, nomas maksu aprēķina, izmantojot šādu formulu:

|  |  |  |
| --- | --- | --- |
| NMk = | (KTizm/NĪpl + Nizm) x IZNpl | , kur |
| 12 |

NMk – nomas objekta nomas maksa mēnesī (bez pievienotās vērtības nodokļa);

KTizm – tā nekustamā īpašuma tiešās izmaksas gadā, kurā atrodas nomas objekts;

NĪpl – tā nekustamā īpašuma kopējā iznomājamā platība, kurā atrodas nomas objekts;

Nizm – netiešās izmaksas gadā uz kvadrātmetru;

IZNpl – iznomājamā platība (kvadrātmetri).

3.8.5. Tā nekustamā īpašuma tiešās izmaksas gadā, kurā atrodas iznomājamais objekts, kuram iznomātājs ir veicis kapitālieguldījumus, aprēķina, izmantojot šādu formulu:

|  |  |  |
| --- | --- | --- |
| KTizm = A + Baps+ P + N1 + Apdr + Zn + Nod + C + | (K + F + Bbūvn) | , kur |
| IznP |

KTizm – tā nekustamā īpašuma tiešās izmaksas gadā, kurā atrodas nomas objekts;

A – attiecīgā nekustamā īpašuma uzturēšanas (apsaimniekošana, inženierkomunikāciju apkope, iekšējā uzkopšana un tā nekustamā īpašuma uzturēšanai nepieciešamās zemes vienības vai tās daļas sanitārā uzkopšana, kurā atrodas nomas objekts) plānotās izmaksas, kā arī plānotās materiālu un ātri nolietojamā inventāra izmaksas gadā;

Baps – attiecīgā nekustamā īpašuma sētnieku, apkopēju un cita tieši iesaistītā personāla plānotā atlīdzība, ņemot vērā iesaistīto darbinieku skaitu un viņu darba laiku iznomājamā objekta uzturēšanā gadā;

P – to pamatlīdzekļu plānotās uzturēšanas izmaksas, tai skaitā nolietojuma summa gadā, kurus izmanto vai plānots izmantot attiecīgā nekustamā īpašuma un tam piegulošās teritorijas sanitārajā uzkopšanā;

N1 – izdevumi plānotajiem kārtējiem vai kapitālajiem remontiem, kas nepieciešami nekustamā īpašuma uzturēšanai un nav iekļauti komponentē "A". Tie nedrīkst pārsniegt 2,5 % no attiecīgā nekustamā īpašuma ēkas bilances vērtības gadā;

Apdr – attiecīgā nekustamā īpašuma apdrošināšanas izdevumi gadā;

Zn – zemes vienības nomas maksa gadā, ja iznomājamais objekts atrodas uz citam īpašniekam piederošas zemes vienības;

Nod – attiecīgā nekustamā īpašuma nekustamā īpašuma nodoklis gadā, ja iznomātājam tāds ir jāmaksā;

C – pēc pušu vienošanās papildus var iekļaut citas izmaksas;

K – kapitālieguldījumi attiecīgajā nekustamajā īpašumā, tai skaitā īstenotā kapitālieguldījuma pirmsprojekta izpētes izdevumi, būvniecības tehniskā projekta izstrādes izdevumi, būvniecības tehniskā projekta ekspertīzes izdevumi, būvniecības darbu izmaksas, būvniecības tehniskās uzraudzības izmaksas, būvniecības autoruzraudzības izmaksas un citas ar būvniecības darbiem saistītās izmaksas (bez pievienotās vērtības nodokļa);

F – piesaistītā kapitāla izmaksas (jeb resursu cena), ja tādas ir, tai skaitā bankas komisija par aizdevumu, resursu rezervācijas izmaksas un bankas aizdevuma procenta likme pirms un pēc būves nodošanas ekspluatācijā (aprēķina no kopējā kapitālieguldījuma apmēra (K);

Bbūvn – tiešās administrācijas izmaksas, kas radušās būvniecības laikā, tai skaitā iznomātāja būvniecības procesā iesaistīto darbinieku atlīdzība, ņemot vērā iznomātāja iesaistīto darbinieku skaitu un viņu darba laiku attiecīgā nekustamā īpašuma būvniecības procesā;

IznP – iznomāšanas laikposms gados, ja veiktie kapitālieguldījumi attiecināmi tikai un vienīgi uz konkrēto nomnieku, vai piesaistītā kapitāla atdošanas laikposms gados, vai nekustamā īpašuma nolietojuma laikposms.

3.9. Ja publikācijā norādītajā pieteikumu iesniegšanas termiņā neviens nomas tiesību pretendents uz izsoli nav pieteicies, Iznomātājs var pagarināt pieteikumu iesniegšanas termiņu, pārējos izsoles nosacījumus atstājot negrozītus.

3.10. Izsoles sākumcenu var pazemināt par summu, kas kopumā nepārsniedz 50% no pirmajai nekustamā īpašuma izsolei noteikto sākumcenu. Ja nekustamais īpašums tiek iznomāts izsolē ar pazeminātu izsoles sākumcenu, nomas līgumu slēdz uz termiņu, kas nav ilgāks par vienu gadu.

3.11. Tiek sagatvots sludinājums par Nomas objekta nodošanu iznomāšanai, Nomas objekta nosacītās cenas, publicējamās informācijas par Nomas objektu  un maksimālā iznomāšanas termiņa apstiprināšanu, piemērojamo izsoles veidu, nomas izsoles (nomas pieteikumu atvēršanas) datumu un laiku, kā arī izsoles soļa noteikšanu, ja tiek rīkota mutiska izsole.

3.12. Preses sekretārs 2 (divu) darba dienu laikā pēc sludinājuma saņemšanas publicē šādu informāciju:

* PAS “Daugavpils siltumtīkli” mājaslapā internetā [www.dsiltumtikli.lv](http://www.dsiltumtikli.lv) un valsts akciju sabiedrības “Valsts nekustamie īpašumi” mājas lapā internetā publicējamo informāciju par iznomājamo nekustamo īpašumu (1.pielikums);
* Nomas objektu raksturojošus dokumentus, piemēram, zemes robežu plāna kopiju, fotopielikumu u.c. informāciju;
* Nekustamā īpašuma nomas līguma projektu (nekustamā īpašuma nomas tipveida līgums)
* iesnieguma par pieteikšanos nekustamā īpašuma nomai (nomas pieteikuma) formu (2.pielikums).

**4. Nomas līgumu forma un būtiskie noteikumi**

4.1. Nomas līgumu slēdz rakstveidā, atbilstoši Nekustamā īpašuma nomas tipveida līgumam noteiktajai vienotajai līguma formai.

4.2. Nomas līgumā ietver vismaz šādu informāciju:

4.2.1. nomas līguma priekšmets;

4.2.2. iznomātāja un nomnieka personu identificējošie dati;

4.2.3. nomas objekta izmantošanas mērķis;

4.2.4. nomas maksas apmērs, nomas maksas samaksas kārtība, nomas maksas pārskatīšanas kārtība, kā arī norēķini par komunālajiem, apsaimniekošanas (piemēram, aukstais un karstais ūdens, kanalizācija, atkritumu izvešana, apkure, elektrība, sanitārtehniskie un tehniskie pakalpojumi) un sakaru pakalpojumiem;

4.2.5. līdzēju tiesības un pienākumi;

4.2.6. līdzēju atbildība par līguma neizpildīšanu;

4.2.7. nomas līguma termiņš;

4.2.8. strīdu izšķiršanas kārtība;

4.2.9. līguma izbeigšanas nosacījumi, tai skaitā vienpusējas tiesības atkāpties no nomas līguma.

4.3. Iznomātājs, var pagarināt nomas līguma termiņu līdz 12 gadiem vai mazāk, vienlaicīgi pastāvot šādiem nosacījumiem:

4.3.1. nekustamais īpašums nav nepieciešamas PAS „Daugavpils siltumtīkli” pamatfunkciju veikšanai;

4.3.2. Nomnieks ir izpildījis visas līgumsaistības;

4.3.3. Nomas maksa pagarinājuma termiņā nav mazāka par noteikto līgumā nomas maksu.

**5. Nekustamā īpašuma nomas izsole**

5.1.Nomas izsoli organizē PAS”Daugavpils siltumtīkli” izveidota izsoles komisija trīs locekļu sastāvā, tajā skaitā izsoles vadītājs. Sekretārs nav komisijas loceklis.

5.2.Izsoles laikā filmēt un fotografēt bez izsoles komisijas atļaujas ir aizliegts.

5.3.Izsoli vada izsoles vadītājs un visu izsoles gaitu protokolē izsoles sekretārs.

**6. Rakstiskas izsoles kārtība**

6.1.Nomas tiesību pretendents (turpmāk – Pretendents) pieteikumu Nomas objekta rakstiskai izsolei (turpmāk – nomas pieteikums) iesniedz slēgtā aploksnē. Uz aploksnes norāda nomas objektu (adrese, kadastra numurs), nomas tiesību pretendentu (fizikas personas vārds, uzvārds/Juridiskas personas pilns nosaukums), kā arī to, ka nomas pieteikums tiek iesniegts rakstiskai izsolei.

6.2.Nomas pieteikumus iesniedz ne vēlāk kā līdz publikācijā par rakstisku izsoli norādītajam izsoles norises datumam un laikam. Pretendents drīkst piedalīties rakstiskā izsolē, ja nomas pieteikums iesniegts līdz publikācijā norādītajam izsoles datumam un laikam.

6.3.Nomas pieteikumus izsoles komisija reģistrē nomas pieteikumu saņemšanas secībā Pretendentu reģistrācijas žurnālā, norādot tajā šādas ziņas:

6.4. Nomas objekts (nekustamā īpašuma adrese un kadastra numurs);

* Pretendenta kārtas reģistrācijas numurs;
* saņemšanas datums un laiks;
* nomas tiesību Pretendents (fiziskās personas vārds un uzvārds vai juridiskās personas pilns nosaukums).

6.5.Nomas pieteikumus glabā slēgtā aploksnē līdz izsoles sākumam.

6.6.Izsole (nomas pieteikumu atvēršana) notiek publikācijā par nomas izsoli norādītajā izsoles datumā, laikā un vietā.

6.7.Izsoles vadītājs publikācijā norādītajā nomas pieteikumu atvēršanas datumā, laikā un vietā klātesošajiem paziņo, ka sākusies izsole un nomas pieteikumu pieņemšana ir pabeigta. Pēc šā paziņojuma vairs netiek pieņemti ne personiski iesniegti, ne arī pa pastu atsūtīti nomas pieteikumi. Uzsākot izsoli, izsoles vadītājs paziņo izsoles komisijas sastāvu, Nomas objekta nosaukumu, raksturo to, nosauc izsoles sākumcenu.

6.8.Nomas pieteikumu atvēršana ir atklāta, un tos atver iesniegšanas secībā.

6.9.Izsoles vadītājs pēc nomas pieteikumu atvēršanas nosauc Pretendentu, pieteikuma iesniegšanas datumu un laiku, kā arī Pretendenta piedāvāto nomas maksas apmēru un parakstās uz nomas pieteikuma (parakstās arī pārējie komisijas locekļi). Nomas pieteikumu atvēršanu protokolē. Mutiskie piedāvājumi rakstiskā izsolē ir aizliegti.

6.10.Ja nomas pieteikumā nav nepieciešamā informācija vai nomas pieteikumā piedāvātais nomas maksas apmērs ir mazāks par publicēto Nomas objekta nosacīto nomas maksas apmēru, izsoles komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata. Lēmumu par nomas tiesību pretendenta izslēgšanu no dalības rakstiskā izsolē protokolē.

6.11.Ja nepieciešams papildu laiks, lai izvērtētu nomas pieteikumu atbilstību publicētajiem iznomāšanas nosacījumiem, pēc visu nomas pieteikumu atvēršanas izsoles vadītājs paziņo laiku un vietu, kad tiks paziņoti rakstiskas izsoles rezultāti. Ja papildu izvērtējums nav nepieciešams, pēc visu nomas pieteikumu atvēršanas izsoles vadītājs nosauc visaugstāko Pretendenta piedāvāto nomas maksu un Pretendentu, kas to nosolījis un ieguvis tiesības slēgt nomas līgumu. Rakstiskās izsoles rezultātu paziņošanu protokolē.

6.12.Izsoles protokolu paraksta izsoles komisija. Pēc protokola parakstīšanas izsoles vadītājs pasludina izsoli par slēgtu.

6.13.Ja ir saņemts viens nomas pieteikums un tas atbilst publicētajiem iznomāšanas nosacījumiem, Pretendents, kas to nosolījis, iegūst tiesības slēgt nomas līgumu.

6.14.Ja pēc visu nomas pieteikumu atvēršanas konstatē, ka vairāki Pretendenti piedāvājuši vienādu augstāko nomas maksu, izsoles komisija veic vienu no šādām darbībām:

* turpina izsoli, pieņemot rakstiskus piedāvājumus no Pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās nomas pieteikumu atvēršanā, un organizē piedāvājumu tūlītēju atvēršanu;
* rakstiski lūdz Pretendentus, kuri piedāvājuši vienādu augstāko nomas maksu, izteikt rakstiski savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību;
* Ja neviens no Pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā, PAS “Daugavpils siltumtīkli” nomas pieteikumu iesniegšanas secībā rakstiski piedāvā minētajiem Pretendentiem slēgt nomas līgumu atbilstoši to nosolītajai nomas maksai.

**7. Mutiskas izsoles kārtība**

7.1.Pretendents piesaka savu dalību izsolē, ierodoties publikācijā par nomas izsoli norādītajā izsoles datumā, laikā un vietā un iesniedzot nomas pieteikumu (3.pielikums) par dalību izsolē.

7.2.Izsoles komisija reģistrē nomas pieteikumus to saņemšanas secībā Pretendentu reģistrācijas žurnālā, norādot tajā šādas ziņas:

* Nomas objekts (nekustamā īpašuma adrese un kadastra numurs);
* Pretendenta kārtas reģistrācijas numurs;
* Pretendenta – juridiskas personas pilns nosaukums, reģistrācijas numurs;
* Pretendenta – fiziskas personas vārds un uzvārds, personas kods;
* Pretendenta pilnvarotās personas vārds, uzvārds, personas kods;
* Pretendenta adrese;
* Pretendenta nomas pieteikuma saņemšanas datums un laiks.

7.3.Pretendenti parakstās Pretendentu reģistrācijas žurnālā, ka ir iepazinušies ar izsoles norises kārtību.

7.4.Ierakstus Pretendentu reģistrācijas žurnālā apliecina izsoles komisijas loceklis ar savu parakstu, norādot paraksta atšifrējumu.

7.5.Pretendenta vai tā pilnvarotās personas identitāti izsoles sekretārs pārbauda pēc personu apliecinošiem dokumentiem (pases, personas apliecības vai autovadītāja apliecības) un izsniedz Pretendenta solīšanas karti ar numuru. Pretendenta solīšanas karšu numuru secība atbilst Pretendentu kārtas reģistrācijas numuru secībai.

7.6.Izsoli atklāj izsoles vadītājs. Uzsākot izsoli, izsoles vadītājs paziņo izsoles komisijas sastāvu, Nomas objekta nosaukumu, raksturo to, nosauc izsoles sākumcenu, kā arī izsoles soli.

7.8.Ja pēc šo noteikumu 6.2.punktā minēto darbību veikšanas tiek konstatēts, ka uz izsoli ieradies tikai viens Pretendents, izsoles vadītājs piedāvā nomāt Nomas objektu šim Pretendentam bez solīšanas. Ja Pretendents apstiprina gatavību nomāt Nomas objektu par izsoles sākumcenu (nosacīto cenu), viņš kļūst par izsoles uzvarētāju. Ja pretendents neapstiprina gatavību nomāt Nomas objektu par izsoles sākumcenu, uzskatāms par atteikušos no dalības izsolē.

7.9.Solīšanas sākumā izsoles vadītājs lūdz Pretendentus apstiprināt gatavību nomāt Nomas objektu par izsoles sākumcenu. Pretendents, kas neapstiprina gatavību nomāt Nomas objektu par izsoles sākumcenu, uzskatāms par atteikušos no dalības izsolē.

7.10.Pēc Pretendentu apstiprinājuma saņemšanas par gatavību nomāt Nomas objektu par izsoles sākumcenu, izsoles vadītājs jautā Pretendentiem, vai kāds sola vairāk.

7.11.Ja uz izsoli ieradušies vismaz divi Pretendenti, bet neviens no viņiem neizdara solījumu, tad izsole atzīstama par nenotikušu.

7.12.Solīšana notiek tikai pa vienam Izsoles solim. Izdarot solījumu, Pretendents solīšanas procesā paceļ savu solīšanas karti ar numuru, apstiprinot, ka viņš palielina solīto nomas cenu par noteikto izsoles soli. Izsoles vadītājs paziņo mutvārdos Pretendenta nosolīto cenu un izsoles sekretārs to ieraksta izsoles protokolā. Katrs šāds solījums Pretendentam ir saistošs apliecinājums nomāt Nomas objektu par nosolīto cenu.

7.13.Ja vairāki Pretendenti vienlaicīgi ir piedāvājuši vienādu cenu un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem Pretendentiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo Pretendentu skaitam un vienu no tām izsoles vadītājs iezīmē ar savu parakstu. Pretendenti velk lozes atbilstoši to solīšanas karšu numuriem. Pretendents, kas izvelk lozi ar parakstu, uzskatāms par pirmo solītāju.

7.14.Kad neviens no Pretendentiem vairs nepiedāvā augstāku cenu, izsoles vadītājs trīs reizes atkārto pēdējo solīto cenu, katru reizi to fiksējot ar āmura piesitienu. Pēc trešā āmura piesitiena uzskatāms, ka Pretendents, kas solījis pēdējo augstāko cenu, ir ieguvis tiesības slēgt nomas līgumu (turpmāk – Izsoles uzvarētājs).

7.15.Izsoles vadītājs uzaicina Izsoles uzvarētāju nekavējoties ar savu parakstu izsoles protokolā apliecināt tajā norādītās cenas atbilstību nosolītajai cenai.

7.16.Ja Izsoles uzvarētājs neparakstās protokolā, uzskatāms, ka viņš atteicies nomāt Nomas objektu par nosolīto cenu.

7.17.Ja iestājas šo noteikumu 7.16. punktā minētie apstākļi, izsoles vadītājs par Izsoles uzvarētāju pasludina to Pretendentu, kurš nosolījis iepriekšējo augstāko cenu.

7.18.Izsoles protokolu paraksta izsoles komisija un visi Pretendenti. Katrs Pretendents izsoles protokolā ar parakstu apliecina savu pēdējo solīto nomas maksas summu. Pēc protokola parakstīšanas izsoles vadītājs pasludina izsoli par slēgtu.  
7.19.Pēc izsoles protokola parakstīšanas, Izsoles uzvarētājs saņem izrakstu no izsoles protokola, kurā norādīta nosolītā nomas maksa. Izrakstu no protokola apliecina izsoles vadītājs.

**8. Izsoles rezultātu apstiprināšana un nomas līguma slēgšana**

8.1. Ja nomas līgumu paredzēts reģistrēt Zemesgrāmatā izsoles rezultātus apstiprina Akcionāru sapulce 20 (divdesmit) darba dienu laikā pēc izsoles norises dienas. Ja nomas līgumu nereģistrē Zemesgrāmatā izsoles rezultātus apstiprina Komisija izsoles norises dienā. Pēc izsoles rezultātu apstiprināšanas Izsoles komisija 2 (divu) darba dienu laikā paziņo izsoles rezultātus Izsoles uzvarētājam un rakstiski uzaicina Izsoles uzvarētāju 7 (septiņu) darba dienu laikā pēc izsoles rezultātu paziņošanas un rakstiska uzaicinājuma noslēgt nomas līgumu saņemšanas dienas noslēgt nomas līgumu.

8.2.Ja Izsoles uzvarētājs 7 (septiņu) darba dienu laikā no izsoles rezultātu paziņošanas un rakstiska uzaicinājuma noslēgt nomas līgumu saņemšanas dienas rakstveidā atsakās slēgt nomas līgumu vai nesniedz atbildi un neparaksta nomas līgumu, Komisija var pieņemt lēmumu par to, ka viņš zaudē nomas tiesības uz Nomas objektu un atzīt par Izsoles uzvarētāju Pretendentu, kurš nosolījis iepriekšējo augstāko cenu (turpmāk – Jaunais izsoles uzvarētājs).

8.3. Komisija uzaicina Jauno izsoles uzvarētāju noslēgt nomas līgumu.

8.4. Jaunais izsoles uzvarētājs 2 (divu) nedēļu laikā no rakstiska uzaicinājuma noslēgt nomas līgumu saņemšanas dienas sniedz atbildi par piedāvājumu. Ja Jaunais izsoles uzvarētājs piekrīt parakstīt nomas līgumu, viņam tas jāparaksta 7 (septiņu) darba dienu laikā pēc paziņojuma par piekrišanu nosūtīšanas, ja līgumu nav paredzēts reģistrēt Zemesgrāmatā vai 20 (divdesmit dienu laikā, ja līgumu paredzēts reģistrēt Zemesgrāmatā.

8.5.Ja Jaunais izsoles uzvarētājs atsakās nomāt Nomas objektu vai neparaksta nomas līgumu noteiktajā termiņā, Komisija lemj par atkārtotu izsoli.

**9. Nenotikusi un spēkā neesoša izsole**

9.1.Izsole uzskatāma par nenotikušu:

* ja mutiskā izsolē neviens Pretendents neapliecina gatavību nomāt Nomas objektu par nosacīto cenu;
* ja uz rakstisku izsoli nav iesniegts neviens nomas pieteikums vai uz mutisku izsoli nav ieradies neviens Pretendents.

9.2.Izsole atzīstama par spēkā neesošu:

* ja kādam nepamatoti nav atļauts piedalīties izsolē vai nepareizi atraidīts kāds solījums vai pārsolījums;
* Nomas objektu nosolījusi persona, kura nav bijusi tiesīga piedalīties izsolē;
* ja izsole notikusi vietā un laikā, kas neatbilst publikācijā norādītajai vietai un laikam.

9.3.Pretenzijas šo noteikumu 8.2.punktā minētajos gadījumos rakstveidā PAS “Daugavpils siltumtīkli” valdes loceklim var iesniegt tikai Pretendents 3 (trīs) darba dienu laikā no izsoles dienas.

9.4.Komisija lemj par:

* izsoles atzīšanu par nenotikušu 10 (desmit) darba dienu laikā pēc izsoles dienas;
* izsoles atzīšanu par spēkā neesošu 10 (desmit) darba dienu laikā no pretenzijas saņemšanas dienas.
* Komisija lēmumu paziņo Pretendentam 2 (divu) darba dienu laikā pēc šī lēmuma pieņemšanas dienas.

9.5.Ja izsole atzīta par nenotikušu, tiek rīkota atkārtota izsole ar augšupejošu soli. Šajā gadījumā var pazemināt izsoles sākumcenu.

9.6.Ja izsole atzīta par spēkā neesošu, tiek rīkota atkārtota izsole.

Valdes loceklis

**1. Pielikums**

**PAS “Daugavpils siltumtīkli” mājaslapā inernetā un valsts akciju sabiedrības “Valsts nekustamie īpašumi” mājaslapā internetā publicējamā informācija par iznomājamo nekustamo īpašumu**

|  |  |
| --- | --- |
| Nomas objekta veids | Ēkas un būves / komerctelpas / dzīvojamās telpas / zeme / nekustamais īpašums |
| Nekustamā īpašuma kadastra numurs |  |
| Nekustamā īpašuma adrese |  |
| Zemesgabala platība, m2 |  |
| Būves/būvju kadastra apzīmējums |  |
| Būvju/telpu platība, m2 |  |
| Būvju/telpu lietošanas mērķis | komercplatību ēkas / saimniecības ēkas / ražošanas ēkas / nolitavu ēkas / palīgēkas / citas ēkas un būves |
| Atzīme par to, vai objekts ir kultūras piemineklis |  |
| Ēkas stāvu skaits, nomas objekta stāvs, telpu numurs, telpas grupas apzīmējums |  |
| Nosacītā nomas maksa mēnesī LVL/ m2 bez PVN |  |
| Nosacītā nomas maksa mēnesī par nomas objektu kopā  LVL/ m2 bez PVN |  |
| Nosacītā nomas maksa par zemi mēnesī, LVL/ m2 bez PVN (aizpildīt tikai, ja noteikta atsevišķi) |  |
| Publikācija pieejama no (publicēšanas datums) līdz (pretendentu pieteikšanās datums) |  |
| Maksimālais nomas termiņš | (dd.mm.gg.) |
| Izsoles veids | Mutiska / rakstiska |
| Norāde par pirmo vai atkārtoto izsoli |  |
| Izsoles datums |  |
| Izsoles laiks |  |
| Izsoles vieta / norises kārtība |  |
| Izsoles solis |  |
| Cita nomas objektu raksturojoša informācija |  |
| Citi iznomāšanas nosacījumi | 1) Nomniekam ir / nav tiesības ar iznomātāja rakstisku piekrišanu nodot Nomas objektu vai tā daļu apakšnomā;  2) Nomniekam ir / nav pienākums veikt kapitālieguldījumus objektā |
| Objekta apskates vieta un laiks | Iepriekš vienojoties ar norādīto kontaktpersonu |
| Kontaktpersona |  |

Valdes loceklis

**2. Pielikums**

**PAS Daugavpils siltumtīkli” valdes loceklim Valērijam Kononovam**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, Uzvārds / Juridiskās personas nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deklarētās dzīvesvietas adrese / Juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personas kods / Reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālr.; E-pasts.

**IESNIEGUMS**

Lūdzu iznomāt nekustamo īpašumu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nomas objekta veids)

kas atrodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telpu platība,)

Plānotās darbības: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(plānotās darbības nomas objektā)

Vēlamais nomas termiņš: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(līdz dd.mm.gggg.)

Piedāvāta nomas maksa LVL/m² mēnesī (bez PVN): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(\*tikai rakstiskai izsolei)

Papildus informācija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā:

1. Komersanta reģistrācijas apliecības kopija / Privātpersonas pases kopija
2. Uzņēmumu reģistra lēmums (kopija)
3. PVN maksātāja apliecības kopija (ja ir)
4. Uzņēmuma / Privātpersonas bankas rekvizīti
5. Uzņēmumu pārstāvja pases kopija

20\_\_\_\_.gada \_\_\_.\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

Valdes loceklis